b'\n_START_ARTICLE_\nTalar\n_START_PARAGRAPH_\nTal\xc3\xa1r (lat. [talaris] = do gle\xc5\xbenjev segajo\xc4\x8d) je v kr\xc5\xa1\xc4\x8danstvu uradno vrhnje obla\xc4\x8dilo duhovnikov z okroglimi gumbi za zapenjanje. V sloven\xc5\xa1\xc4\x8dini se kot sinonim uporablja tudi ime sut\xc3\xa1na , kar pa se razlikuje od rabe drugje._NEWLINE_Talar kot del vsakdanje duhovni\xc5\xa1ke oprave predpisuje Rimskokatoli\xc5\xa1ka cerkev (RKC), Pravoslavna cerkev, Anglikanska cerkev in nekatere reformirane (protestantske) cerkve._NEWLINE_Po pravilih RKC je stopnja duhovnika ozna\xc4\x8dena s pasom cingulum: \xc4\x8drn za ni\xc5\xbeje stopnje, vijoli\xc4\x8den za \xc5\xa1kofe in nad\xc5\xa1kofe ter \xc5\xa1krlaten za kardinale. 33 gumbov na talarju simbolizira Kristusova leta ob smrti._NEWLINE_Podobno obla\xc4\x8dilo uradnikov, kot so: \xc4\x8dlani univerzitetnega profesorskega zbora, sodni uradniki, namenjena za slovesne ali uradne prilo\xc5\xbenosti se imenuje toga.'